له‌ى باوه‌ته‌و، محسن ئه‌لشه‌مه‌رى وه‌زير سه‌رچه‌وه‌يل ئاوى له‌ سه‌ردانيگ ئه‌را وه‌ربه‌س موسڵ ك(شه‌فه‌ق نيوز)ئاگادارى بوى، ريككه‌فتنيگ وه‌ل وزاره‌ت كشتوكاڵ و سه‌رچه‌وه‌يل ئاوى حكومه‌ت هه‌رێم كوردستان ئه‌نجامدا له‌بان وه‌رداين ئاو زيايه‌ى وه‌ربه‌س دۆكان ئه‌را ناو ئاو دجله‌.
جى باسه‌، له‌لايه‌ن خوه‌ييشه‌و مهدى ره‌شيد وه‌ڕيه‌وبه‌ر ليژنه‌ى گشتى دامه‌زرانن وه‌ربه‌سه‌يل و ئه‌مباره‌يل ئاو ئاشكراى ئه‌وه‌ كرد ك به‌خشينيگ بدريه‌ێده‌ ئه‌و كارگه‌ره‌يله‌ ك له‌ وه‌ربه‌س موسڵ و دۆكان و ده‌ربه‌نديخان كار ئه‌كه‌ن له‌وه‌ر هه‌وڵ و ته‌قلاى خاسيان ئه‌را كه‌مه‌وكردن زه‌ره‌د و كيشه‌يل كه‌مى ئاو.
